Viborger Samler, 1837-05-16
Spanien. The Courier meddeler efter Breve fra Bayonne af 6te d. M. den Efterretning, at 18 Batailloner ere tilsøes ankomne til S. Sebastian, og at endnu 3 Andre ventes, ligesom ogsaa, at Christinerne den 4de ere gaaede over Urumen paa en Skibsbro og have sat sig fast i Landsbyen Lovola. Carlisterne der kun gjorde liden Modstand, beskjæftigede sig paa det Jvrigste med at befæste Herrnan og dens Omgivelser. De directe Breve fra S. Sebastian gik til den 1ste og tale kun om de store Forberedelser, der gjøres til et afgjørende Slag. J det Hele skulde 32,000 Mand forsamles ved S. Sebastian. Espartero var endnu ikke ankommen fra Bilbao, men ventedes dagligt. Carlisterne havde 24 Batailloner udenfor S. Sebastians Linier. Krigscommissairen Lanos's Underhandlinger til Fordeel for Legionens Officierer synes at være lykkedes. Han har erholdt 8 Millioner Realer, hvoraf den ene Million contant, for at dække Officierernes 14 Maaneders resterende Sold. Under disse Omstændigheder seer det saa meget mere ud til, at Legionen, saaledes som man ønsker, vil forblive 6 Maaneder længere i Tjenesten, som en af Brigadegeneralerne, Chichester, der er meget afholdt, har erklæret, at han, hvis fornødent gjøres, ikke vil vende tilbage til England, for Feldttoget er endt. Storbritannien og Jrland. Lord John Russell erklærede i Underhuset, at den Maade, hvorpaa Overhuset havde ajourneret den irske Municipal-Reform-Bill lod formode en mod Billen fjendtlig Hensigt. Han erklærede det under disse Omstændigheder for Ministeriets Pligt at vedblive i Underhuset med Raadslagninger over de Jrland angaaende Bills. Ministeriet vilde opbyde Alt for at opnaae en Regulering af de irske Anliggender, og det en Saadan, at alle de, der derved være interesserede, skulde tilstaae, at der i denne Session var gjort Fremskridt. Men nu - saa sluttede Lord J. Russell sin Tale - føler jeg fremfor Alt, at efter det i det andet af Parlamentets Huse afgivne Votum, en tæt Forening af Underhusets Majoritet i dette Øieblik er af væsentlig Betydning, og, jeg troer, lydeligen at torde sige det, at naar de, der nu understøtte Ministeriet, ville bevare deres Tillid til det, da skal Ministeriet, med en saadan Understøttelse, med en saadan Majoritet, ikke forlade dem. (Lydeligt bifald.) Jeg føler ogsaa at ved denne Gjenstand endnu andre vigtige og overveiende Hensyn komme i Betragtning, der ere af væsentlig Jndflydelse paa Opretholdelsen af begge Parlamentshuses Autoritet. Ogsaa endnu er jeg, som altid, en Tilhænger af den bestaaende Forfatningsform, der anerkjender et arveligt Parlamentshuus som en Deel af Landets Forfatning; denne Anskuelse er jeg ikke tilbøielig til at afvige fra, og jeg er overbeviist om, i Tillid til den britiske Forfatnings Fortræffelighed, i Tillid til den Lykke, der hidtil har ført os gjennem alle Storme og Farer, at der ogsaa med Hensyn til de nu foreliggende Forholdsregler vil finde en Overeenskomst Sted uden voldsomme Jndvirkninger, ligesom dette ved tidligere Uenigheder har været Tilfældet. Under disse Omstændigheder holder jeg for, at ingen Misforstaaelse angaaende Ajournementet, Opsættelsen eller Forsinkelsen af disse Forholdsregler maa betragtes som en Hindring for Opretholdelsen af vor Forfatning paa Overeensstemmelsens og Enighedens Grundvold. – Efter officiel Anmeldelse skulde Valget for Vestminster begynde den 10de og Afstemningen formodentligen finde Sted den 11te d. M. Nyheder med Dagsposten.